Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: ügyfelek kérelmének érdemben való elbírálásáról, az államigazgatási eljárásról szóló 1957. évi IV. törvény elõírásainak
Paragraph Index: 233

ügyfelek kérelmének érdemben való elbírálásáról, az államigazgatási eljárásról szóló 1957. évi IV. törvény elõírásainak megfelelõen határozatban döntsön. A jegyzõ a kezdeményezést elfogadta. OBH 1075/2002. A jogbiztonsághoz és a tisztességes eljáráshoz, valamint a szociális biztonsághoz fûzõdõ joggal kapcsolatban okoz visszásságot a nyugdíjbiztosítási igazgatóság, ha a rokkantsági nyugdíjat megszüntetõ határozatában nem ad közérthetõ, pontos tájékoztatást a rendszeres szociális járadék igénybevételének módjáról és a rehabilitációs eljárásról, továbbá, ha a rehabilitációs bizottság nem kellõ gondossággal jár el a rehabilitálhatóság elbírálásakor, és nem nyújt tájékoztatást a jogorvoslati lehetõségrõl. A panaszos sérelmezte, hogy bár az orvosi bizottság a rendszeres szociális járadékra való jogosultságát (az 50%-os munkaképesség-csökkenést) 2001. július 5-én megállapította, ellátást csak 2001. augusztus 23-tól kapott. Így több mint másfél havi ellátástól esett el. Mivel két éhezõ gyermeke van, és súlyos megélhetési gondokkal küzd, az elmaradt ellátásának kifizetéséhez kért segítséget. Az országgyûlési biztos a szociális biztonsághoz való alkotmányos jog sérelmének gyanúja miatt vizsgálatot indított, amely feltárta, hogy a panaszos elõször rokkantsági nyugdíjigényt nyújtott be a Csongrád Megyei Nyugdíjbiztosítási Igazgatósághoz. Az orvosi bizottság 40%-os munkaképesség-csökkenést vélelmezett, ezért az Igazgatóság I. fokú határozatával a rokkantság hiánya miatt jogszerûen I. fokon elutasító határozatot hozott. A fellebbezési eljárás során a II. fokú orvosi bizottság 2001. július 1-jétõl 50%-os munkaképesség-csökkenést vélelmezett, ezért az Igazgatóság ismét jogszerûen hozott II. fokú elutasító határozatot. A vizsgálat megállapította, hogy a jogállamiságból fakadó jogbiztonsággal és a tisztességes eljárással, valamint a szociális biztonsághoz való joggal összefüggésben visszásságot okozott a Nyugdíjbiztosítási Igazgatóság, amikor a rokkantsági nyugdíjigényt elutasító határozatában nem adott közérthetõ, pontos tájékoztatást a panaszos számára a rendszeres szociális járadék igénybevételének módjáról, különös tekintettel arra, hogy a panaszos milyen módon szerezheti be a jogosultsághoz szükséges helyi rehabilitációs bizottság véleményét. A feltárt alkotmányos jogsérelem lehetõségének jövõbeni elkerülésére megfelelõ garanciát nyújt a 21/2001. (Tb. K. 11.) ONYF utasítás, mely elõírja a tájékoztatási kötelezettséget. A visszásság jövõbeni elkerülése, valamint a konkrét panasz orvoslása érdekében az országgyûlési biztos felkérte a Csongrád Megyei Területi Rehabilitációs Bizottság elnökét, hogy vizsgáltassa felül Szeged Megyei Jogú Város Önkormányzata Helyi Rehabilitációs Bizottságának hozott döntését. A döntés felülvizsgálata azonban nem változtatott a korábbi állásponton, ezért a konkrét panasz nem nyert megoldást.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes